open-index/open-wikipedia-markdown huggingface dataset:
Raymond E. Feist

**Raymond Elias Feist** (* 1945, Los Angeles) je americký autor fantasy literatúry.

## Bibliografia
Romány R. E. Feista vychádzajú zatiaľ iba v českom jazyku, ktorý je uvedený ako hlavný názov.

;Sága trhlinové války (Riftwar Saga)
* *Mág: učedník* (Magician: Apprentice)
* *Mág: mistr* (Magician:Master)
* *Stříbrný trn* (Silverthorn)
* *Zlo v Sethanonu* (Darknes at Sethanon)

;Odkaz trhlinové války (Riftwar Legacy)
* *Zrada v Krondoru* (Krondor: The Betrayal)
* *Vrazi v Krondoru* (Krondor: The Assassin)
* *Slza bohů* (Krondor: Tear of Gods)
* Plazivec (*Krondor: The Crawler*) autor plánuje
* Temný mág (*Krondor: The Dark Mage*) autor plánuje

;Synové Krondoru (Krondor's Sons)
* *Královská krev* (Prince of the Blood)
* *Královský bukanýr: Crydee* (King's Bucaneer)
* *Královský bukanýr: Novindus* (King's Bucaneer)

;Hadí sága (Serpent war)
* *Stín temné královny: Vrazi* (Shadow of a Dark Queen)
* *Stín temné královny: Žoldáci* (Shadow of a Dark Queen)
* *Vzestup magnáta: Risk* (Rise a Merchant Prince)
* *Vzestup magnáta: Zisk* (Rise a Merchant Prince)
* *Hněv krále démonů: Ústup* (Rage of a Demon King)
* *Hněv krále démonů: Boj* (Rage of a Demon King)
* *Střepy rozbité koruny: Chaos* (Shards of a Broken Crown)
* *Střepy rozbité koruny: Střet* (Shards of a Broken Crown)

;Konkláve stínů (Conclave of the Shadows)
* *Spár stříbrného sokola* (Talon of the Silver Hawk)
* *Král lišáků* (King of Foxes)
* *Návrat vyhnance* (Exile's Return)
* Temná říše (*Dark Empire*) autor plánuje
* Synové mága (*Magician's Sons*) autor plánuje

;Sága impérium (Empire trilogy) s Janny Wurtsovou
* *Dcera impéria* (Daughter of the Empire) 
* *Ochránce impéria: Otrok* (Servant of the Empire) 
* *Ochránce impéria: Milenec* (Servant of the Empire) 
* *Správce impéria: Vrah* (Mistress of the Empire)
* *Správce impéria: Císař* (Mistress of the Empire)

;Legendy trhlinové války (Legends of the Riftwar)
* *Čestný nepřítel* (Honoured Enemy) s Williamom Forstchenom
* *Vražda v LaMutu* (Murder in LaMut) s Joelom Rosenbergom
* *Jimmy Ručka* (Jimmy the Hand) s S.M. Stirlingom
* *Murder at the Three Swords* s Joelom Rosenbergom

;Temná válka (Darkwar Saga)
* *Let nočních dravců* (Flight Of The Nighthawks) 
* *Do temného království* (Into the Dark Realm) 
* *Zloba šíleného boha* (Wrath of a Mad God)

;Válka s démony (Demonwar Saga)
* *Hrozba (Rides a Dread Legion)
* *Brána Temnoty (At the Gates of Darkness)

;Války chaosu (The Chaoswar Saga)
* *Království v obležení (A Kingdom Besieged)
* *A Crown Imperiled
* *Magician´s End*

;Ostatné knihy
* *Pohádka* (Faerie Tale)
* Atlas Midkemie (*Atlas of Midkemia*) autor plánuje

;Poviedky
* *Dřeváček* (Woodboy)
* *Profit a šedý asasin* (Profit of the Grey Assasin)
* *Geraldův neskutečný příběh*
* *Čarodějný oheň* (Watchfire)
* *Nadpozemské víno* (Alien Wine)

## Externé odkazy
* Oficiálna stránka Raymonda E. Feista
* Oficiálny online atlas svetov Raymonda E. Feista 

Kategória:Narodenia v 1945
Kategória:Spisovatelia USA
Kategória:Spisovatelia fantasy
Trasológia

Je disciplína ktorá dokáže identifikovať osoby, zvieratá, veci. Zaoberá sa skúmaním stôp bosých nôh, obuvi, rôznych dopravných prostriedkov, stôp zvierat, častí ľudského tela, keď nie sú papilárne línie a tiež pri premiestňovaní určitých predmetov.

Kategória:Kriminalistika
Markus Heitz

náhľad|Markus Heitz - Frankfurtský knižný veľtrh 2022
**Markus Heitz** (* 10. október 1971, Homburg, Sársko) je nemecký spisovateľ žánru fantasy, science fiction a hororu.

Po štúdiu na strednej katolíckej škole Johanneum v Homburgu, ktoré ukončil v roku 1991 a po vojenskej službe, vyštudoval v roku 2000 germanistiku a históriu. Príležitostne pracoval ako novinár pre list Saarbrücker. Patrí medzi najúspešnejších nemeckých autorov svojej doby, priazeň čitateľov i kritikov si získal už fantasy ságou *Ulldart* v roku 2002, úspešné boli aj romány zo sveta *Shadowrun*. Najvačšie úspechy však zaznamenal s trilógiou zo sveta trpaslíkov, ktorá bola hneď po svojom publikovaní v rodnej vlasti autora preložená a vydaná tiež v českom jazyku pod názvami *Trpaslíci*, *Válka trpaslíků* a *Pomsta trpaslíků*.

;Trpaslíci (v českom preklade)
* Trpaslíci (2005)
* Válka trpaslíků (2006)
* Pomsta trpaslíků (2006)
* Osud trpaslíků (2009)

;Ulldart: Die Dunkle Zeit
* Schatten über Ulldart - Die Dunkle Zeit 1 (2002) 
* Der Orden der Schwerter - Die Dunkle Zeit 2 (2002) 
* Das Zeichen des dunklen Gottes - Die Dunkle Zeit 3 (2002) 
* Unter den Augen Tzulans - Die Dunkle Zeit 4 (2003)  
* Die Magie des Herrschers - Die Dunkle Zeit 5 (2005) 
* Die Quellen des Bösen - Die Dunkle Zeit 6 (2005)  

;Ulldart: Die Zeit des Neuen
* Trügerischer Friede - Die Zeit des Neuen 1 (2005)  
* Brennende Kontinente - Die Zeit des Neuen 2 (2006) 
* Die Zeit des Neuen 3 (2007)

;Die Zwerge (Trpaslíci v nemeckom origináli)
* Die Zwerge (2003)
* Der Krieg der Zwerge (2004)
* Die Rache der Zwerge (2005)
* Das Schicksal der Zwerge (2008)

;Shadowrun
* TAKC 3000 (2002)
* Gottes Engel (2002)
* Aeternitas (2003)
* Methanbolismus (2004)
* Sturmvogel (2004)
* 05:58 (2004)
* Jede Wette (2005)
* Schattenjäger (2006)
* Schattenläufer (2007)

;Dobrodružné, herné knihy
* Die dritte Expedition (2005)
* Todesbote (2006)
* Sterne der Tiefen (2006)

;Horory
* Ritus (2006) (Fantom Print,2008)
* Sanctum (2006)

Kategória:Narodenia v 1971
Kategória:Nemeckí spisovatelia
Kategória:Nemeckí spisovatelia science-fiction
Kategória:Spisovatelia fantasy
Heitz
Škoda 24Tr Irisbus

**Škoda 24Tr Irisbus** (pre západnú Európu **Irisbus Škoda 24Tr**) je nízkopodlažný trolejbus, ktorý bol vyrábaný v rokoch 20032014 spoločnosťami Škoda Electric (elektrická výzbroj a konečná montáž) a Irisbus (mechanická časť). 

## Konštrukcia
Vozy 24Tr využívajú karosérií autobusov Irisbus Citybus 12M a Citelis 12M. Ide o dvojnápravový trolejbus so samonosnou karosériou. Interiér vozu je v celej dĺžke nízkopodlažný, iba sedačky sú v zadnej časti umiestnené na vyvýšenom stupienku. Vďaka „kneelingu“ (schopnosť vypustiť vzduch z pravej strany vypruženia) možno nástupnú hranu vozu v zastávke ešte viac znížiť. V pravej bočnici sa nachádzajú troje dvojkrídlové skladacie dvere, ktoré disponujú dopytovým otváraním. Elektrická výzbroj na báze IGBT tranzistorov je umiestnená v kontajneroch na streche. Na prianie zákazníka je možné trolejbus vybaviť pomocným dieselagregátom alebo trakčnou akumulátorovou NiCd batériou.

Prvé postavené vozy 24Tr karosériu typu Citybus (z varianty poháňanej CNG a teda so zosilnenou strechou). Z dôvodu ukončenia výroby tohto typu a jeho nahradením modernejším autobusom Citelis, majú aj trolejbusy 24Tr vyrobené od záveru roka 2005 vozovú skriňu tohto typu. Do konca roka 2007 išlo o model Citelis 1A, od tej doby je využívaná upravená karoséria Citelis 1B. Vozy s touto karosériou, niekedy označované ako 24TrBT, aj majú upravenú elektrickú výzbroj a odlišnú zástavbu strechy s plastovými krytmi. Vozy s pomocným dieselovým agregátom majú zabudovaný motor spĺňajúci normu EURO 4. Prvým vyrobeným vozom Citelis 1B (vrátane dieselagregátu) sa stal plzenský trolejbus evidenčného čísla 507.

## Prototyp
Prototyp trolejbusu 24Tr vybavený akumulátorovou batériou pre núdzový pojazd bol odbornej verejnosti predstavený 25. septembra 2003 v areáli Škoda Electric v Plzni. Nasledovali rozsiahle skúšky (aj jazdy s cestujúcimi) v sieti plzenských trolejbusov (do apríla 2004). Potom voz absolvoval jazdy po celom Česku a aj v Bratislave. Na jeseň toho istého roku bol odpredaný do Mariánskych Lázní, čím sa začala obnova tamojšieho zastaralého vozového parku. Prototyp vozu 24Tr dostal evidenčné číslo 51 a v pravidelnej prevádzke vydržal do jari 2020, kedy bol v súvislosti s dodávkami vozov Škoda 30Tr SOR odstavený.

## Dodávky trolejbusov
Výroba trolejbusov 24Tr prebiehala v rokoch 20032014.

## Referencie


## Iné projekty

## Zdroj
* 

25Tr
Kategória:Trolejbusy Iveco
T-Com

**T-Com** je medzinárodná značka a zaregistrovaná ochranná známka, názov divízie spoločnosti Deutsche Telekom AG, ktorá v Nemecku a v krajinách dcérskych spoločností spoločnosti Deutsche Telekom AG ponúka produkty a služby pevnej siete ako telefonovanie, širokopásmový internet, digitálna televízia (na Slovensku pod obchodným názvom Magio) a pod.

Na Slovensku T-Com nemá samostatnú právnu subjektivitu, značku T-Com používa spoločnosť Slovak Telekom pri komunikácii so zákazníkmi.

V niektorých krajinách ako Nemecko alebo Maďarsko sa používa názov **T-Home** podľa koncepcie **[[T-Home]]** - všetko pre domácnosť, **[[T-Mobile]]** - služby v pohybe, **[[T-Systems]]** - silný partner pre biznis zákazníkov.

Slovo T-Com sa píše so spojovníkom, s veľkým „T“ a „C“ a vyslovuje sa po anglicky [tíkom]. 

## Dejiny značky
Značka T-Com bola uvedená na trh v roku 2003, keď sa divízia pevných liniek Deutsche Telekom AG začala prezentovať ako nezávislá značka v Nemecku. Popri ostatných divíziách (T-Mobile, T-Online a T-Systems), ktoré sa už verejne prezentovali zákazníkom, si T-Com vytvoril vlastný profil špecialistu na pevné siete. Produkty a ponuky predtým spájané s "Deutsche Telekom" majú odvtedy značku T-Com.

## Logo T-Com
thumb|250px|Logo T-Com
Logo T-Com tvorí magentové písmeno **"T"** - symbol skupiny DT - a komunikačné meno "Com" v sivej farbe, ktoré sú od seba navzájom oddelené presne tromi sivými digitmi (sivé štvorčeky ako doplnkový symbol charakteristický pre skupinu DT). V centrovanej verzii loga sa jeden digit nachádza v ľavej aj pravej časti loga. Pri verzii zarovnanej doľava je logo od hrany objektu zľava oddelené minimálne tromi digitmi. Analogické pravidlo platí pri zarovnaní doprava.

Názvom digit alebo digity (vyslovujeme rovnako ako píšeme) pomenúvame sivé štvorčeky, ktoré sú neoddeliteľnou súčasťou značiek skupiny DT. Okrem loga sa môžu používať aj v tzv. digitových mapách (niekoľko radov digitov).

Horizontálny rozostup digitov v logu je vždy dvojnásobkom strany digitu. V digitovej mape v horizontálnej verzii je horizontálny rozostup digitov dvojnásobok strany digitu, vertikálny rozostup sa rovná dvaapolnásobku strany digitu. Digitová mapa sa môže použiť horizontálne alebo vertikálne, v špeciálnych prípadoch môže mať natočenie 18 stupňov. Pri použití 18 stupňového natočenia musí byť táto mapa orezaná do formátu, podklad pod digitovú mapu nesmie obsahovať čb alebo farebný prechod (gradient).

Farba písmena "T" - **magenta** - je pri tlači zostavená zo 100%  farby magenta, pri online zobrazení sa používa RGB pomer 226 / 0 / 116.

V minulosti boli snahy, aby sa táto farba zaregistrovala ako obchodná známka, no zaregistrovanie farby ako takej nie je možné, nakoľko magenta je jedna zo 4 základných tlačiarenských farieb.

## Pozri aj
* Slovak Telekom

## Externé odkazy
www.t-com.sk
www.slovaktelekom.sk - korporátna stránka spoločnosti Slovak Telekom, a.s.
www.telekom.com - korporátna stránka Deutsche Telekom AG

Kategória:Telekomunikácie
Povodie

thumb|right|Mapa hlavných európskych povodí
::*Povodie alebo úvodie znamená aj všeobecne kraj pozdĺž rieky.*
**Povodie** (iné názvy: **úvodie**, zriedkavo: **bazén**; v prípade rieky aj **poriečie**) je časť zemskej kôry, z ktorej voda (v podobe vodných tokov - riek, potokov a pod.) steká do daného profilu vodného útvaru (rieky či jazera). Považuje sa za územie (po hydrologickej stránke) uzavreté, čo znamená, že zrážky spadnuté na jeho povrch odtekajú jedným záverečným profilom a, že do neho nepriteká iná voda po povrchu. Hranica medzi dvoma povodiami sa nazýva *[[rozvodie]]*. *[[Rozvodnica]]* je myslená čiara, ktorá ohraničuje povodie. Prechádza najvyššími miestami terénu. Všetky povodia konkrétneho mora či oceánu nazývame *[[úmorie]]*.

## Pozri aj

* Úmorie
* Povodia na Slovensku
* Hydrologické poradie na Slovensku


Kategória:Hydrogeografia
Wilamowická abeceda

**Wilamowická abeceda** je súbor písmen, ktoré sa používajú v grafickej sústave wilamowičtiny.

Je to modifikovaná latinka (modifikovaná použitím diakritických znamienok ˇ, ´, ¨ ).

## Zoznam

Malé písmená: 
a, ao, b, c, ć, d, e, f, g, h, i, j, k, ł, l, m, n, ń, o, ö, p, q, r, s, ś, t, u, ü, v, w, y, z, ź, ż. 

Veľké písmená:
A, AO, B, C, Ć, D, E, F, G, H, I, J, K, Ł, L, M, N, Ń, O, Ö, P, Q, R, S, Ś, T, U, Ü, V, W, Y, Z, Ź, Ż.

Kategória:Abecedy
TKM (Poľsko)

**TKM** je skratka poľského úslovia *Teraz, kurwa, my* (po slovensky *Teraz, kurva, my*) používané niektorými politikmi a novinármi ako obrazné označenie pomerov panujúcich v poľskej politike a ich problémov. Týka sa „mentality víťazov“, kedy po parlamentných voľbách víťazná politická strana obsadzuje rôzne funkcie podľa zásady delenia na „my“ a „oni“ (oni = menovaní predchádzajúcou vládnucou stranou) a nie na základe vecných hľadísk a odborných schopností. 

Označenie použili novinári z významných poľských médií, ako napr. novín Gazeta Wyborcza, Rzeczpospolita, časopisov Polityka, Wprost, televízie TVN, rozhlasových staníc Radio Zet, Radio RMF a mnohých ďalších.

Termín TKM ako prvý použil politik Jarosław Kaczyński v roku 1997 počas vysvetľovania dôvodov, prečo nekandidoval vo voľbách do Sejmu na listine strany AWS, hoci sa podieľal na jej založení. Vtedy uviedol, že v AWS má príliš veľké slovo neformálna strana TKM. Táto „strana“ mala byť podľa jeho slov charakteristická túžbou obsadiť funkcie vo vláde a využívať rôzne formálne a neformálne vzťahy a štruktúry vytvorené predchodcami namiesto toho, aby uskutočňovala reformy. 

Úspech hesla TKM je daný najmä skutočnosťou, že pripomína rozšírené niekoľkopísmenové skratky názvov politických strán a tiež tým, že stručne, výstižne a šťavnato opisuje problematické javy.

Táto skratka sa stala súčasťou klasických politických citátov v Poľsku a mnohokrát sa použila, dokonca aj v pozmenenom význame. Keď na jeseň roku 2005 víťazná strana PiS prekvapujúco navrhla na funkciu premiéra Kazimierza Marcinkiewicza namiesto očakávaného predsedu strany Jarosława Kaczyńského, interpretoval Marek Borowski z ľavicovej strany SdPl spomínanú skratku ako *Teraz Kolega Marcinkiewicz* (*teraz kolega Marcinkiewicz*). Termín TKM sa stal pre poľskú komerčnú televíziu TVN inšpiráciou k vytvoreniu názvu publicistického programu *Teraz my*.

Kategória:Politika v Poľsku
Kategória:Skratky
Arena Albionu

***Arena Albionu*** je slovensko - poľská MMORPG počítačová hra s voľnou registráciou. Odohráva sa vo virtuálnom meste *Albion* a jej okolí.    

Dej je vsadený do bližšie neurčeného stredoveku. Hráči v úlohe rytierov bojujú medzi sebou o uznanie a slávu.

## Externé odkazy
*Oficiálna stránka hry 

 

Kategória:MMORPG
Kategória:Počítačové hry
Bezdôvodné obohatenie

**Bezdôvodné obohatenie** je majetkový prospech získaný:
# plnením bez právneho dôvodu
# plnením z neplatného úkonu
# plnením z právneho dôvodu, ktorý odpadol
# z nepoctivých zdrojov

Predmet bezdôvodného obohatenia sa musí vydať tomu, na úkor koho sa získal. Ak toho, na úkor koho sa získal, nemožno zistiť, musí sa vydať štátu.

Za bezdôvodné obohatenie sa nepovažuje:
* prijatie plnenia z hry alebo stávky medzi fyzickými osobami
* prijatie plnenia premlčaného dlhu alebo dlhu neplatného len pre nedostatok formy

Ak je predmet bezdôvodného obohatenia povinný vydať ten, kto nebol dobromyseľný, môže súd rozhodnúť, že možno právo uspokojiť aj z vecí, ktoré z bezdôvodného obohatenia nadobudol. Dokiaľ nie je právo na vydanie predmetu bezdôvodného obohatenia uspokojené, nesmie dlžník s takými vecami, uvedenými v rozhodnutí, nakladať.

Kategória:Právo
Daniel Abse

**Daniel Abse**, známy aj ako **Dannie Abse** (* 22. september 1923, Cardiff, Spojené kráľovstvo – † 28. september 2014) bol waleský spisovateľ a básnik píšuci po anglicky.

## Životopis
Pochádza zo židovskej rodiny, je mladším bratom politika a reformátora Lea Abseho a významného psychoanalytika Wilfreda Abseho. Študoval medicínu na University of Wales, Westminster Hospital a King's College v Londýne. 

Abseho prvý zväzok poézie *After Every Green Thing* bol publikovaný v roku 1949. Jeho autobiografická práca *Ash on a Young Man's Sleeve* vyšla v roku 1954. Získal Welsh Arts Council Award v roku 1971 a 1987, Cholmondeley Award v roku 1985. Od roku 1983 je členom Royal Society of Literature.

Po desaťročia ho spájali so severozápadnou časťou Londýna - hlavne s Hampsteadom a jeho okolím - kde aj žil. Mnoho rokov písal stĺpček pre *Ham & High (Hampstead and Highgate Express)*, miestne noviny; články boli neskôr vydané v knižnej forme.

Daniel Abse žije v Golders Green a v letnom dome v Ogmore-by-Sea, v rodnom Walese. V júni 2005, keď šoféroval z Golders Green do Ogmore-by-Sea, sa stal účastníkom dopravnej nehody, pri ktorej na mieste zomrela jeho 78-ročná manželka Joan; Daniel utrpel len zlomeninu rebra.

## Referencie

Kategória:Waleskí spisovatelia
Kategória:Waleskí básnici
Kategória:Waleské osobnosti židovského pôvodu
Kategória:Spisovatelia píšuci po anglicky
Kategória:Básnici píšuci po anglicky
Kategória:Osobnosti z Cardiffu
Ústredná knižnica Filozofickej fakulty Univerzity Komenského v Bratislave

náhľad|Sídlo knižnice na Gondovej 2

**Ústredná knižnica Filozofickej fakulty Univerzity Komenského v Bratislave** je akademická knižnica slúžiaca na podporu pedagogického a vedecko-výskumného procesu na Filozofickej fakulte UK. Jej riaditeľkou je Mgr. Monika Lopušanová.

Knižnica ako súčasť Akademickej knižnice UK poskytuje knižničné služby študentom a vedeckým pracovníkom hociktorej z fakúlt Univerzity Komenského. Právnické aj fyzické osoby mimo UK sa tiež môžu prihlásiť do knižnice. Do knižnice sa v elektronickom formáte ukladajú aj záverečné práce.

Je to aj školiace stredisko pre študentov Katedry knihovníctva a vedeckých informácií. Obsahuje 350 000 knižničných jednotiek a sprostredkováva aj hypertextové dokumenty.

## Referencie

## Externé odkazy
*Vyhľadávanie dokumentov v on-line katalógu 
*Akademická knižnica UK 

Kategória:Akademické knižnice na Slovensku
Kategória:Filozofická fakulta Univerzity Komenského v Bratislave
Kategória:Univerzita Komenského v Bratislave
Benvenuto Cellini

**Benvenuto Cellini** (* 3. november 1500, Florencia, Taliansko – † 13. február 1571, Florencia) bol významný taliansky zlatotepec, medailér a sochár, ktorý tvoril v neskorej renesancii.
 
Žil najmä v Ríme, Florencii a Paríži. Jeho slávne dielo Perseus je vo Florencii a soľnička Františka I. v múzeu vo Viedni. Celliniho autobiografia je cenným prameňom pre štúdium renesancie.

Svoj *Vlastný životopis* (1558 - 1562) začal písať ako päťdesiatosemročný, po dokončení sochy Persea. Keďže mu však písanie nešlo ľahko, v zapisovaní *Životopisu Benvenuta Celliniho ním samým spísaným*, ako znie celý názov memoárov, pokračoval jeho mladý pomocník, ktorému ho diktoval. Na rukopise, ktorý je uložený v knižnici Laurenziane vo Florencii, sú Celliniho vlastnoručné korektúry. Ďalšiu časť rukopisu spálil, keďže si bol vedomý, že jeho ľudová florentčina nedosahuje úroveň učenej literatúry. 

Celliniho rukopis nakoniec vyšiel bez zmien až v roku 1728 v Neapole, dovtedy toto jedinečné dielo kolovalo medzi čitateľmi iba v opisoch. Dielo, ktoré od svojho vydania patrí medzi svetovú literatúru, predstavuje unikátny pamätník doby, umenia a ľudí.

## Iné projekty

Kategória:Zlatotepci
Kategória:Talianski sochári
Kategória:Renesanční sochári
Kategória:Medailéri
Kategória:Osobnosti na rakúskych poštových známkach
Kategória:Osobnosti z Florencie
TKM

**TKM** môže byť:
* Turkménsko
* Televízny klub mladých, pravidelná relácia pre mladých Čs. televízie v 80. rokoch 20. storočia
* "Teraz Kurwa My", pozri TKM (Poľsko)
* To Kill a Mockingbird, román autora menom Harper Lee
* T.K.M. College of Engineering, strojárska vysoká škola v Kerale v Indii
Kathleen Winsorová

**Kathleen Winsorová** (* 16. október 1919, Olivia, Minnesota, USA - † 26. máj 2003, New York, New York) bola americká spisovateľka, autorka romantickej novely *Večná Ambra*. 

## Bibliografia
* *Večná Ambra* (1944)   
* *Milovníci* (1952)    
* *Pútnici* (1979)    
* *Jacintha* (1984)   
* *Robert a Arabella* (1986)

## Referencie


## Externé odkazy
*  "Subversive Middlebrow: The Campaigns to Ban Kathleen Winsor’s Forever Amber in the United States and in Canada." 
* Guardian Unlimited book review 
* Time magazine book review 

Kategória:Spisovatelia USA
Kategória:Absolventi University of California, Berkeley
Kategória:Osobnosti z Minnesoty
Riečicovitá platňa

**Riečicovitá platňa** (lat. *lamina cribrosa*) je časť čuchovej kosti. Je to tenká platnička uložená pred strednou časťou malých krídel klinovej kosti a vsadená do zárezu medzi *partes orbitales ossis frontalis* (očnicové časti čelovej kosti). V lebke človeka je zasadená vodorovne, preto sa nazýva aj **lamina horizontalis**. Je prederavená veľkým počtom otvorčekov pre vlákna čuchového nervu a pre vetvičky predného nervu čuchovej kosti (*nervus ethmoidalis anterior*) a tepny čuchovej kosti (arteria ethmoidalis anterior). V stredovej čiare platničky vyčnieva do lebky kohútí hrebeň (hrebienok; *crista galli*), na ktorý sa upína väzivový pás tvrdej pleny vsunutý medzi pologule mozgu, tzv. mozgový kosák (falx cerebri). 

Kategória:Kosti lebky
Zvislá platňa

**Zvislá platňa** (lat. *lamina perpendicularis*) je časť čuchovej kosti.

Tvorí v stredovej rovine hornú časť nosovej prepážky. Ventrokraniálne sa dotýka nosových kostí, dorzokraniálne klinovej kosti, dorzokaudálne sa dotýka s čerieslom a dolný okraj sa dotýka chrupavkovej priehradky nosa, takže na macerovanej kosti je voľná. 

Kategória:Kosti lebky
Bludisko čuchovej kosti

**Bludiská čuchovej kosti** (lat. jedn. číslo *labyrinthus ethmoidalis*) sú dva (párové) útvary čuchovej kosti. 

Tvorí ich niekoľko tenkostenných dutiniek čuchovej kosti (*cellulae ethmoidales*, *sinus ethmoidales*), ktoré súvisia s nosovou dutinou. Bočné ohraničenie bludísk tvorí ako papier tenká očnicová platňa (*lamina orbitalis*), ktorá je obrátená do očnice a ventrálne sa dotýka slznej kosti, hore čelovej kosti, dorzálne malých krídel a dole čeľuste. 

Dutinky bludiska čuchovej kosti sa delia na predné dutinky čuchovej kosti (*cellulae ethmoidales anteriores*) a zadné dutinky čuchovej kosti (*cellulae etmhoidales posteriores*), a to podľa toho či ústia do nosovej dutiny pod strednou mušľou nosa alebo nad ňou. Mediálna plocha bludiska je obrátená do nosovej dutiny. Z tejto steny sa oproti nosovej priehradke vyklenujú nosové mušle - horná nosová mušľa (*concha nasalis superior*) a pod ňou väčšia stredná nosová mušľa (*concha nasalis media*). Počas vývinu je nad hornou nosovou mušľou ešte naznačená najhornejšia nosová mušľa (*concha nasalis suprema*), ktorá neskôr zakrpatie. 

Stredná nosová mušľa má na dolnom obvode štíhly háčikovitý výbežok (*processus uncinatus*), ktorý sa dotýka dolnej nosovej mušle. Z bočnej strany sa oproti háčikovitému výbežku vyklenuje jedna z predných dutiniek čuchovej kosti - čuchová bublina (*bulla ethmoidalis*).

Kategória:Kosti lebky
Marija Jurić Zagorka

**Marija Jurić Zagorka** (* 2. marec 1873, Negovec, Chorvátsko - † 30. november 1957, Záhreb) bola chorvátska novinárka a spisovateľka. Je druhým najčítanejším chorvátskym autorom všetkých čias.

V roku 1896 jej vyšiel prvý novinový článok v časopise *Obzor*, v ktorom po rokoch ako prvá žena pôsobila na mieste šéfredaktorky.

V roku 1903 po tom, ako zorganizovala masovú ženskú demonštráciu, sa dostala do väzenia.

Zagorka udržiavala veľmi dobré kontakty aj s politickými reprezentantmi krajín, ktorých osud bol podobný Chorvátom. Patrili k nim T. G. Masaryk, ako aj Milan Hodža. 

Je autorkou 34 románov a 14 drám.

## Hodža o Zagorke
V roku 1931, v zborníku vydanom na počesť jubilujúcej autorky o nej napísal: *Bolo by nevďačné, keby som nepovedal, akú neobyčajne talentovanú a iniciatívnu spolupracovníčku v našom boji sme mali v novinárke Zagorke. Toto nie je formálna zdvorilosť, ale morálna povinnosť voči vašej i našej histórii, konštatujem veľkú zásluhu pani Zagorky a vysoko hodnotím prácu, ktorú vykonala v tých ťažkých časoch, aby česko-slovensko-juhoslovanské vzťahy neboli obyčajným spojenectvom ale bratstvom a vzťahom úprimnej a vernej solidarity v dobrých i zlých časoch.*
 
## Diela
* Gričská čarodejnica (štvordielny román)
* Gordana
* Jadranka (štvordielny román)
* Plamene inkvizície (dvojdielny román)
* Slavónsky rytier
* Kameň na ceste 
* Cisárová špiónka (dvojdielny román)
* Gričská zvonárka
* Kňažná z Petrinskej ulice

## Referencie


## Iné projekty

## Externé odkazy
* Obilježavanje 50. obljetnice smrti Marije Jurić Zagorke 

Kategória:Chorvátski spisovatelia
Kategória:Chorvátski novinári
Pcap

**pcap** je programátorské rozhranie API pre odchytávanie sieťovej komunikácie (packet capturing). Implementácia systému pcap pre Unix-ové systémy sa nazýva libpcap; port pre Windows je WinPcap.

Aplikačné programy môžu používať libpcap a WinPcap na odchytávanie sieťovej komunikácie (paketov) prechádzajúcich cez (resp. prichádzajúcich na) dané zariadenie prostredníctvom počítačovej siete. Novšie verzie dokážu ajna vysielať vytvorené, resp. odchytené pakety do počítačovej siete. Tiež dokážu vypísať zoznam sieťových rozhraní použiteľných na spomenuté účely. Dokáže zo segmentu siete aj odchytávať pakety, ktoré nie sú adresované danému zariadeniu, sieťová karta však musí byť v promiskuitnom režime.

libpcap aj WinPcap používajú mnohé otvorené aj komerčné sieťové aplikácie, najmä o analyzátory sieťových protokolov (protocol analyzers), monitory siete (network monitors), systémy na detekciu prieniku do siete (NIDS), odchytávače paketov (packet sniffers), generátory sieťovej prevádzky (traffic generators) a testery siete (network testers).

Tieto systémy dokážu pracovať s formátom súborov pcap. V tomto formáte ukladá sieťovú komunikáciu od úrovne spojovej vrstvy (vrátane) ISO/OSI vyššie. Programy založené na spomínaných knižniciach dokážu vytvárať aj čítať spomenuté súbory. Dokážu teda verne zachytávať a ukladať sledovanú sieťovú komunikáciu a neskôr sa k nej vrátiť za účelom jej ďalšej analýzy, prípadne opätovnej simulácie diania v sieti.

API je použiteľné v jazykoch ako C a C++, iné jazyky používajú wrappery.

## Pozri aj
* známe aplikácie využívajúce pcap:
** Wireshark
** tcpdump
** snort
** nmap

## Obálky pre použitie libpcap/WinPcap v iných jazykoch ako C a C++
* Pcap.Net 

Kategória:Sieťový softvér
Giovanni Battista Donati

**Giovanni Battista Donati** (* 16. december 1826, Pisa, Taliansko – † 20. september 1873, Florencia) bol taliansky astronóm, ktorý sa zaoberal hľadaním komét, ich pozorovaním a výpočtom dráh.

2. júna 1858 ako prvý pozoroval kométu, ktorá dostala formálne označenie **C/1858 L1** a **1858 VI**.

## Iné projekty

## Externé odkazy

* Krátky životopis
* B. Hetherington: ''Giovanni Battista Donati, 1826 - 1873.'' 

* G.B. Donati v Astrophysics Data System

Kategória:Talianski astronómovia
Kategória:Objavitelia komét
Kategória:Osobnosti z Pisy
Kategória:Absolventi Univerzity v Pise
Sebaobrana Poľskej republiky

**Sebaobrana Poľskej republiky** ( alebo len **Samoobrona**) je poľská politická strana založená v roku 1992 z rovnomennej odborovej organizácie. Založenie strany inicioval Andrzej Lepper, ktorý bol jej predsedom až do svojej tragickej smrti 5. augusta 2011. Do roku 2000 pôsobila pod názvom *Przymierze Samoobrona*. Považuje sa za populistickú stranu. Organizovala protestné akcie, ktorých súčasťou bolo napríklad vysypávanie obilia na koľajnice alebo diaľnice.

Roku 2001 dostala od voličov 10% hlasov a v roku 2005 12%. Zo začiatku len ticho podporovala menšinovú vládu PiS, ale od konca apríla 2006 je vo vláde s PiS a Ligou poľských rodín. Získala 3 ministerstvá (poľnohospodárstvo, práce a sociálnych veci a budovania). Okrem ministra poľnohospodárstva sa Andrzej Lepper stal aj vicepremiérom. Pritom pred rokom 2006 bola Samoobrona vnímaná ako izolovaná strana.

Sebaobrana žiada väčšiu podporu poľnohospodárstva a zvyšovanie sociálnych výdajov. Peniaze chce získať predovšetkým zavedením dane z obratu, likvidáciou časti zbytočných agentúr a fondov, ktoré sú financované zo štátneho rozpočtu. Chce tiež znížiť finančné prostriedky určené na splácanie štátnych dlhov a uvoľniť bankové rezervy. Argumentuje tým, že „vo väčšine štátov EU verejný dlh prekračuje 60 % HDP a v niektorých krajinách (Taliansko, Belgicko) prekračuje 100 % HDP.“

Podľa Sebaobrany by hlavnými sektormi poľskej ekonomiky mali byť poľnohospodárstvo, stavebníctvo, malé a stredné podniky. Je proti veľkým zahraničným investíciám do Poľska. Bola proti vstupu Poľska do EÚ. Často sa pokladá za stranu, ktorá sa chce viac orientovať na Rusko. 

Je proti eutanázii, interrupciám, rovnej dani, legalizácii tzv. mäkkých drog, odluke cirkvi od štátu, registrácii homosexuálnych partnerstiev. Žiada obnovenie trestu smrti, okamžité stiahnutie poľských jednotiek z Iraku, zachovanie bezplatného vzdelania a zdravotníctva a zverejnenie aktov poľských komunistických tajných služieb.

## Externé odkazy
* oficiálna stránka 

Kategória:Politické strany v Poľsku
Škoda 14TrM

**Škoda 14TrM** je modernizovaná verzia česko-slovenského trolejbusu Škoda 14Tr. Vyrábaná bola v rokoch 19952004 spoločnosťou Škoda Ostrov.

## Konštrukcia a rekonštruované prvky
Rovnako ako voz 14Tr je 14TrM dvojnápravový trolejbus so samonosnou karosériou. Tá je zložená z jednotlivých oceľových prvkov, ktoré sú navzájom zvarené. Karoséria je oplechovaná, tepelne izolovaná a odhlučnená. V pravej bočnici sú umiestnené troje dvojkrídlové dvere.

Zvonka sa modernizácia dotkla len predného a zadného čela vozu. Do čiel boli iba namontované tabule informačného systému. Interiér bol modernizovaný kompletne. Boli napríklad použité sedačky nového typu, ktoré sú polstrované, alebo bola dosadená protišmyková podlaha. V elektrickej časti bola použitá výzbroj, ktorá zodpovedala výzbroji posledných sérií vozov 14Tr. Aj tu sa ale objavili niektoré inovované prvky (modernizovaný trakčný motor, ľahké laminátové zberače prúdu).

Od roku 2004 boli v Bratislave a Plzni modernizované staršie trolejbusy Škoda 14Tr dosadením novej vozovej skrine a náprav. Hoci ide fakticky o nové vozy, sú vozy vedené ako rekonštruované. V oboch mestách sú typovo označené ako 14TrM.

Niektorí prevádzkovatelia (Ostrava, Plzeň) označujú rekonštruované staršie vozy 14Tr ako 14TrM. Ostatní prevádzkovatelia podobné modernizované trolejbusy značia ako Škoda 14TrR.

## Dodávky trolejbusov
V rokoch 19952004 bolo vyrobených celkom 291 vozov Škoda 14TrM (počet vozov v tabuľke uvedenej nižšie dosahuje čísla 284). Výroba náhradných skríň prebiehala v rokoch 20042009.

;Čísla vozov
* **Bratislava**: 6222, 6226, 6260, 6263, 6265, 6271, 6283, 6291, 6293, 6301, 6304, 6306
* **Plzeň**: 403, 404, 405, 407, 409, 411, 412, 417, 433, 435, 437, 438, 443, 444, 449, 452, 453, 457, 459

## Poznámky


## Referencie

* 

Kategória:Trolejbusy Škoda
Patrick Brontë

**Patrick Brontë** (* 17. marec, 1777, Drumballyroney, County Down, Írsko - † 7. jún, 1861, Haworth, Yorkshire, Spojené kráľovstvo) bol pôvodom írsky anglikánsky kňaz, kaplán a básnik, manžel Marie Brontëovej a otec spisovateliek Charlotty, Emily Jane a Anne Brontëových a básnika a maliara Patricka Branwella Brontëho.

## Životopis
Narodil sa ako prvé z desiatich detí Hugha Ó Proinntigha a Eleanor McCroryovej. Učil sa na niekoľkých miestach (za kováča, obchodníka s plátnom, za tkáča), kým sa v roku 1798 stal učiteľom a v roku 1802 sa presťahoval do Cambridge, kde študoval teológiu na *St. John's College*, kde mu pôvodné meno *Ó Proinntigha* zapísali ako *Brontë*. V roku 1806 získal titul bakalára a vymenovali ho za kaplána vo Wethersfielde v Essexe, kde ho vysvätili za diakona a v roku 1809 aj za kňaza. V roku 1809 sa stal asistentom kaplána vo Wellingtone v Shropshire a v roku 1810 publikoval svoju prvú báseň *Winter Evening Thoughts* v miestnych novinách, po ktorej nasledovala v roku 1811 zbierka moralistických básní *Cottage Poems*. V nasledujúcom roku ho menovali skúšajúcim na Wesleyanskej akadémii vo Woodhouse Grove, neďaleko Guiseley, kde sa stretol s Mariou Branwellovou, s ktorou sa zosobášil 29. decembra 1812. Ich prvá dcéra Maria sa narodila v roku 1814 po presťahovaní do Hartsheadu v Yorkshire, a ich druhá dcéra, Elizabeth, sa narodila v roku 1815 po presťahovaní rodiny do Thorntonu. 

Tu sa narodili aj ostatné deti - v roku 1816 Charlotte, v roku 1817 jediný syn Patrick Branwell, v roku 1818 Emily Jane a v roku 1820 posledné dieťa, dcéra Anne. Patricka zvolili za doživotného kaplána v Haworthe v júni 1819 a v apríli 1820 sa presťahoval s rodinou na tunajšiu faru. Jeho švagriná Elizabeth Branwellová, ktorá žila s rodinou v Thorntone v roku 1815, prišla do jeho domácnosti v roku 1821, aby sa starala o deti a opatrovala vážne chorú manželku Mariu, ktorá bola v poslednom štádiu rakoviny. Rozhodla sa presťahovať k rodine natrvalo, aby vykonávala prácu Patrickovej gazdinej. Patrick sa postaral o stavbu nedeľnej školy v Haworthe, ktorú otvorili v roku 1832. Vyvinul aktivity, aby bola dedina zásobovaná čistou vodou, čo sa mu podarilo v roku 1856. Po smrti posledného dieťaťa, Charlotte, ktorá zomrela 9 mesiacov po svojej svadbe, spolupracoval s Elizabeth Gaskellovou na jej životopise a postaral sa o posmrtné vydanie Charlottinho románu *The Professor (Profesor)* v roku 1857, ktorý v skutočnosti napísala ako prvý. Charlottin manžel Arthur Bel Nicholls, ktorý bol Patrickovým kaplánom, zostal v jeho domácnosti až do Patrickovej smrti v roku 1861, keď sa vrátil do Írska. 

## Externé odkazy
*Múzeum Brontëovcov v Haworthe
*Cottage Poems 

Kategória:Narodenia v 1777
Kategória:Úmrtia v 1861
Kategória:Anglickí spisovatelia
Kategória:Anglickí básnici
Škoda 15TrM

**Škoda 15TrM** je modernizovaná verzia česko-slovenského dvojčlánkového trolejbusu Škoda 15Tr. Táto verzia bola vyrábaná od roku 1995 do roku 2004, kedy bol výrobný závod Škody Ostrov uzavretý.

## Konštrukcia a modernizované prvky
Voz 15TrM sa od typu 15Tr príliš neodlišuje. Ide o trojnápravový trolejbus so samonosnou karosériou, ktorá sa skladá z dvoch článkov. Tie sú spojené kĺbom a krycím mechom. Mnoho dielov je zhodných so súčasne vyrábaným štandardným trolejbusom Škoda 14TrM, čo uľahčuje údržbu. V pravej bočnici sa nachádzajú štvoro dvojkrídlové skladacie dvere. V interiéri sú polstrované sedačky pre cestujúcich umiestnené priečne. Dva trakčné motory poháňajú strednú a zadnú nápravu.

Exteriér trolejbusu 15TrM doznal oproti vozu 15Tr len miernych zmien. Asi najväčšia úprava sa týkala dosadení nových čiel, ktoré už boli upravené pre dosadenie tabúľ informačného systému. Tieto pozmenené čela navrhol Ing. arch. Patrik Kotas. Interiér bol úplne modernizovaný: boli osadené nové polstrované sedačky, vozy sú vybavené protišmykovou podlahou, upravené bolo i stanovište vodiča. Rovnako boli použité niektoré modernizované prvky v elektrickej časti. Trolejbusy 15TrM sú napríklad vybavené modernejšími trakčnými motormi alebo odľahčenými laminátovými zberačmi.

## Dodávky trolejbusov
V rokoch 1995 až 2004 bolo vyrobených celkom 121 vozov Škoda 15Tr a jedna náhradná karoséria.

## Historické vozy

## Referencie

* 

## Iné projekty

15TrM
Kategória:Kĺbové trolejbusy
Tatra K2P

**Tatra K2P** je typ električkového vozidla, ktorý vznikol modernizáciou česko-slovenskej električky Tatra K2.

## Dejiny
Ďalším z typov, ktoré vznikli modernizáciou električiek, K2, je K2P. Po krachu spoločnosti ČKD, ktorá počas 90. rokov 20. storočia dodávala vo veľkom množstve elektrickú výbavy pre električkové modernizácie, boli dopravné podniky nútené hľadať v tejto oblasti náhradu. Tou sa stala výbava TV Progress od firmy Alstom, ktorá bola prvýkrát predstavená v roku 1999. Brno ako najväčší prevádzkovateľ vozidiel K2 v Česko-Slovensku, začalo tieto výbavy do svojich električiek K2 inštalovať počas roku 2000. Posledné modernizádie na typ K2P prebehli v roku 2002.

V roku 2004 prebehla rekonštrukcia na typ K2P ešte u dvoch ostravských vozidiel. Boli to posledné električky K2 v Ostrave, ktoré boli v pôvodnom stave, ostatné boli modernizované na typ Tatra K2G. Rekonštrukcia nebola vykonaná iba pri vozidle ev.č. 804, ktoré bolo zaradené do zbierky historických vozidiel.

## Modernizácia
Modernizácia sa veľmi blíži typu Tatra K2T. Celkovo bola opravená vozňová skriňa, nainštalovaný bol nový informačný systém pre cestujúcich, drobné zmeny prebehli v interiéroch. Najväčším rozdielom oproti K2T je elektrická výbava TV Progress a nový polopantograf.

## Prevádzka
Modernizácie na typ K2P prebiehali v rokoch 2000 až 2004.
* Brno – modernizovaných 23 električiek
* Ostrava – modernizované 2 vozidlá všetky odstavené

## Iné projekty

K2P
Kategória:Dráhové vozidlá vyrábané od roku 2000
Kategória:Kĺbové električky
Radim Hreha

**Radim Hreha** (* 7. jún 1953, Kyjov) je český mediálny analytik a bývalý riaditeľ Slovenskej televízie (20062007).  

## Životopis
Radim Hreha má po rodičoch slovensko-český pôvod, narodil sa v moravskom Kyjove, v roku 1977 absolvoval Vysokú školu technickú v Košiciach. Je ženatý a má dve deti, manželka je sudkyňa Okresného súdu v Českom Krumlove.

Do roku 1983 bol vedúcim zásobovania v Hutných stavbách Košice, neskôr do roku 1988 bol vedúcim autoservisu. V období 1988 až 1994 pracoval ako riaditeľ závodu Drobný tovar v Košiciach a v rokoch 19971998 bol obchodným námestníkom riaditeľa pobočky Pragobanky. 

Od roku 1988 pracuje v mediálnej oblasti. Najskôr až do roku 2001 bol vrchným mediálnym analytikom spoločnosti CEPRA, servisnej spoločnosť českej televize Nova. 

V rokoch 20012006 bol riaditeľom a konateľom spoločnosti *[[Česká média]]*. Od februára do júna 2006 bol riaditeľom sekretariátu generálneho riaditeľa Českej televízie. Externe prednáša na Vysokej škole J. A. Komenského v Prahe. 

Radima Hrehu zvolila Rada STV od 11. decembra 2006 za riaditeľa Slovenskej televízie. Už v januári 2007 Slovenská televízia zrušila vysielanie diskusnej relácie Pod lampou. Na základe nepredloženia strategických dokumentov a údajnému prehlbovaniu dlhu televízie ho rada televízie odovola z funkcie dňa 11. decembra 2007.

V roku 2008 sa uchádzal o pozíciu riaditeľa tlačovej agentúry ČTK. Hoci výberové konanie vyhral, bývalý riaditeľ Milan Stibral zobral späť svoju rezignáciu a Radim Hreha do funkcie nanstúpil.

Radim Hreha kandidoval v českých voľbách do Senátu, ktoré sa konali v roku 2016 za volebný obvod Český Krumlov. Hlavnými bodmi jeho programu bolo obmedzenie imigrácie a kritika verejnoprávných médii (Českej televízie a Českého rozhlasu). Vo volebnej kampani sa vyjadril slovami: *"Veřejnoprávní média potřebují odtučňovací kúru. Jejich zpravodajství a publicistiku, dosud ovládané „pravdoláskovními“ bratrstvy, je třeba z gruntu provětrat a otevřít celému názorovému spektru."*

## Referencie


## Iné projekty
 

Kategória:Narodenia v 1953
Kategória:České osobnosti
Kategória:Slovenskí podnikatelia
Kategória:Riaditelia Slovenskej televízie
Bitka pri Azincourte

**Bitka pri Azincourte** alebo **pri Agincourte**, bola bitka, ktorá sa odohrala 25. októbra 1415 (na sviatok sv. Krišpína) v severnom Francúzsku ako súčasť storočnej vojny. Bojujúcimi boli anglická armáda kráľa Henricha V. a armáda francúzskeho kráľa Karola VI. Tejto nevelil kráľ, ktorý bol vyhlásený za nespôsobilého, ale konetábl Karol z Albretu a viacerí poprední francúzski šľachtici armagnackej strany. Bitka je pozoruhodná použitím anglického luku, ktorý pomohol Angličanom kompenzovať ich nižšie počty. Bitku  tiež zvečnil (a do istej miery zbeletrizoval) William Shakespeare ako hlavný bod jeho hry *Henrich V.*

## Vojenská výprava
Henrich V. napadol Francúzsko z niekoľkých dôvodov. Jedným bolo posilnenie jeho pozície doma, druhým zlepšenie jeho financií nadobudnutím príjmov. Taktiež chcel zajať šľachticov buď kvôli výkupnému, alebo aby získal peniaze od francúzskeho kráľa výmenou za ich návrat.

Henrichova armáda v počte asi 12 000 mužov pristála v severnom Francúzsku 13. augusta 1415 a obkľúčila prístav Harfleur. Obliehanie trvalo dlhšie, ako sa predpokladalo. Mesto kapitulovalo 22. septembra a anglická armáda ho opustila až 8. októbra. Doba vojenského ťaženia spela ku koncu a anglická armáda utrpela mnoho strát na životoch kvôli chorobe. Henrich sa rozhodol presunúť väčšinu svojej armády (približne 6 000 mužov) do prístavu Calais, jedinej anglickej pevnosti v severnom Francúzsku, kde by mohla prezimovať. Počas obliehania prístavu Harfleur dokázali Francúzi zvolať veľkú armádu, ktorú Albret rozmiestnil šikovne medzi Harfleur a Calais, kopírujúc anglické manévre pozdĺž rieky Somme, a takto im zabraňoval dosiahnuť Calais bez hlavného stretnutia. Výsledkom bolo, že Albretovi sa podarilo donútiť Henricha k bitke, ktorej by sa bol anglický kráľ vzhľadom na stav svojej armády radšej vyhol. Angličania mali veľmi málo jedla, za dva a pol týždňa prešli 260 míľ, trpeli chorobami a stáli pred veľkým počtom skúsených, dobre vyzbrojených a obrnených Francúzov.

Ale katastrofálna porážka, ktorú Francúzi utrpeli v bitke Azincourte dovolila Henrichovi splniť všetky jeho ciele. Zmluvou z Troyes (1420) bol uznaný Francúzmi ako regent a dedič francúzskeho trónu. Toto bolo upevnené jeho svadbou s Katarínou z Valois, dcérou kráľa Karola VI. Francúzskeho trónu sa Henrich V. nedožil. Roku 1422, počas zabezpečovania svojej pozície proti francúzskej opozícii, zomrel na úplavicu vo veku 34 rokov, dva mesiace pred smrťou Karola VI. Jeho nástupcom sa stal jeho mladý syn Henrich VI. Počas jeho vlády boli Angličania vyhnaní z celého Francúzska (okrem Calais) francúzskymi armádami, inšpirovanými Janou z Arku, za vlády nového francúzskeho kráľa Karola VII.

Kategória:Bitky vo Francúzsku
Kategória:Bitky storočnej vojny
Kategória:Bitky v 1415
Samuel Dežo Turčan

**Samuel Dežo Turčan** bol slovenský spisovateľ, autor vedeckej fantastiky. Bližšiu identitu autora sa nepodarilo odhaliť. 

## Slováci v stratosfére

Jediným vydaným dielom tohto autora je kniha *Slováci v stratosfére*, ktorá vyšla vo vydavateľstve *Spolok smejúcich sa filozofov* v roku 1936 (1937).

V románe sa Slováci dostanú pomocou balóna na Mars, ktorý je rozdelený na mužskú a ženskú pologuľu. Komický dej autor strieda s obsiahlymi, takmer filozofickými úvahami o vývoji vesmíru a života v ňom.

V rámci slovenskej fantastiky i v rámci slovenskej literatúry (prinajmenšom dobovej) ide o dielo neobvykle odvážnym spôsobom podávajúce sexuálnu otázku. Jedna z hlavných protagonistiek zomrie v dôsledku vyčerpania z neprestajnej súlože. Insitným, na dobové pomery možno drsne až vulgárne pôsobiacim humorom, presýtené dielko je doplnené mystifikujúcimi fotografiami povrchu Marsu, jeho obyvateľov a členov odvážnej posádky.

## Literatúra
* Ondrej Herec a Miloš Ferko: *Slovenská fantastika do roku 2000*, Bratislava 2001
* Jozef Žarnay: *Science fiction zo zaprášenej police,* Krutohlav 1994, Bratislava 1995
* Jozef Žarnay: *Hor sa do vesmíru,* Krutohlav 1995, Bratislava 1996

Kategória:Slovenskí spisovatelia
Kategória:Slovenskí spisovatelia science-fiction
Turčan
Tatra K2T

**Tatra K2T** je typ električkového vozidla, ktorý vznikol modernizáciou česko-slovenskej električky Tatra K2.

## Dejiny
Po nástupe novej elektrickej výbavy TV14 od spoločnosti ČKD sa rozhodol dopravný podnik nainštalovať tento nový prvok aj do električiek K2. Štyri vozidlá boli v Ústredných dielňach opravené a pripravené na novú výbavu už v roku 1999. V dôsledku existenčných problémov dodávateľa sa výbavy v Brne objavili až nasledujúci rok, kedy boli do električiek nainštalované. Ďalšie vozidlá K2 boli už modernizované na typ Tatra K2P.

## Modernizácia
Vozové skrine električiek boli v ústredných dielňach kompletne opravené. Najväčšou zmenou oproti K2 je nahradenie nehospodárnej výbavy UA12 novou typu TV14 s IGBT tranzistormi. Ďalej bol v niektorých detailoch upravený interiér vozidiel a nainštalovaný informačný systém pre cestujúcich. Pantograf zostal pôvodný, pridaný bol iba elektrický sťahovač.

## Prevádzka
Modernizácie na typ K2T prebiehali v rokoch 1999 až 2000.
* Brno – modernizované 4 vozidlá

## Iné projekty

K2T
Kategória:Kĺbové električky
Snoubording

thumb|Snoubording

**Snoubording** (*pôv. pís.* **snowboarding**) je zimný šport spočívajúci v spúšťaní sa po svahu na snouborde. Snoubord je široká krátka lyža, na ktorej sa stojí oboma nohami na zasneženom zvažujúcom sa teréne.

## Dejiny
Predchodcom snouboardu bol snurfer z roku 1965, ktorý vytvoril Sherman Poppen z *Michigan*u spojením dvoch lyží vedľa seba. Neskôr vznikol snowskate, ktorý pozostával zo skejtbordu, ktorý mal namiesto koliesok namontovanú krátku lyžu alebo dve.

Na prelome 60. a 70. rokov vyvinuli Američania Tom Sims a Jake Burton zo snurfu prvý snoubord.

V 80. rokoch vznikol v Európe zo snoubordingu poddruh swingboarding. Namiesto jednej dosky sa používali dve lyže spojené mechanizmom viazaní a kĺbov.

## Referencie


## Iné projekty


Kategória:Zimné športy
Imaginárne číslo

**Imaginárne čísla** sú všetky komplexné čísla, ktorých imaginárna časť nie je nulová (čiže ktoré nie sú reálne čísla). Sú to teda všetky čísla v komplexnej rovine, ktoré neležia na reálnej osi.

Kategória:Komplexné čísla
Rovina komplexných čísiel

thumb
**Rovina komplexných čísiel** (iné názvy: **komplexná rovina**, **Gaussova rovina**, **číselná rovina**) je rovina s pravouhlou sústavou súradníc (*x* a *y*), v ktorej zobrazujeme komplexné čísla tak, že každému bodu roviny je priradené komplexné číslo *a* + *b***i** a naopak, pričom *a* je konkrétna hodnota *x*, *b* je konkrétna hodnota *y* (*a*, *b* sú reálne čísla) a **i** je imaginárna jednotka.

Os *x* Gaussovej roviny sa nazýva reálna os, os *y* imaginárna os.

Znázorňovanie komplexných čísel do komplexnej roviny zaviedol nemecký matematik Carl Friedrich Gauss.

## Iné projekty

Kategória:Matematika
Kategória:Komplexné čísla
Kategória:Eponymické termíny v matematike
Reálna os

**Reálna os** je os *x* v Gaussovej rovine. 

Ak komplexné číslo definujeme ako *a* + *b***i**, tak na reálnu os nanášame hodnotu *a*. Pre reálne čísla, teda ak *b* = 0, je reálna os jednoducho osou, na ktorej sú zobrazené reálne čísla zoradené podľa veľkosti, a potom ju nazývame jednoducho **číselná os**. 

Kategória:Matematika
Úvaha (myšlienkový postup)

**Úvaha** je myšlienkový postup zameraný na porovnávanie a hodnotenie dôvodov pre zaujatie stanoviska, uvažovanie, premyšľanie, rozmýšľanie.

## Iné projekty

## Externé odkazy
* 

Kategória:Myslenie
Úvaha (slovesný druh)

**Úvaha** je slovesný druh, v ktorom autor na základe rozboru a hodnotenia faktov vyslovuje vlastné názory na vec, v ktorom osvetľuje nejakú už známu vec z nového hľadiska.

Možnosť použitia rečníckej otázky. Otázky na, ktorú neočakávame odpoveď.

Kategória:Literatúra
Kategória:Štylistika
Temple (stanica metra)

**Temple** je jednou zo staníc londýnskeho metra nachádzajúca sa v londýnskom mestskom obvode City of Westminster. Východy zo stanice sa nachádzajú na ulici Victoria Embankment. Obsluhujú ju dve rôzne linky. Nachádza sa v tarifnej zóne 1.

## Zaujímavosti
* Stanica získala svoje meno podľa rytierov Templárov, skrz Inner Temple a Middle Temple. 
* „Temple“ je jediné meno stanice, ktoré sa nachádza ako v sieti londýnskeho metra, tak aj parížskeho metra. 

## Linky
Stanicu v súčasnosti obsluhujú dve linky:
* Na Circle a District Line sa nachádza medzi stanicami Blackfriars a Embankment. 

## Miesta záujmu
* Somerset House 
* Inner Temple a Middle Temple
* Royal Courts of Justice
* ulice Victoria Embankment, Strand a Aldwych

## Iné projekty

## Externé odkazy
* London's Transport Museum Photographic Archive
** 
** 
** 

Kategória:Stanice londýnskeho metra
Kategória:City of Westminster
Žily krku a hlavy

**Žily krku a hlavy** (lat. *venae colli et capitis*) sú tieto žily:
*hrdlové žily / hlavné žily krku:
***vena jugularis externa* -  vonkajšia hrdlová žila / vonkajšia hlavná žila krku
***vena jugularis interna* -  vnútorná hrdlová žila / vnútorná hlavná žila krku
**venae brachiocephalicae*-  ramenohlavové žily / bezmenné žily
**venae ophthalmicae* / *venae orbitae*  -   žily očnice
**venae diploicae* -   medziplošné žily / medziplatňové žily
**venae meningeae* -   plenové žily / žily plien
**venae emissariae* -  prietokové žily 
**venae labyrinthi* -  bludiskové žily / žily bludiska ucha
**venae encephali* / *venae cerebri* -   mozgové žily / žily mozgu

Ich vetvy sú uvedené v článkoch k jednotlivým žilám.


Kategória:Žily
Kategória:Lebka
Vandalizmus

**Vandalizmus** alebo **vandalstvo** je úmyselné poškodzovanie a ničenie verejného alebo súkromného majetku a podobných statkov, väčšinou kvôli vlastnému potešeniu, alebo z pomsty. Pre takýto čin väčšinou chýba nejaký jasný motív.

Slovo je odvodené od názvu kmeňa Vandalov, ktoré v roku 455 dobyli veľkú časť Talianska a vyplienili Rím. Slovo vytvoril Henri Grégoire, konštitučný biskup v Blois, počas Francúzskej revolúcie, keď ako *Vandalisme* popísal niektoré stránky chovania republikánskej armády.

Kategória:Vandali
Kategória:Vandalizmus